## Odluka Ustavnog suda Republike Hrvatske U-I-902/1999 od 5. srpnja 2000.

### NN 67/2000 (13.7.2000.), Odluka Ustavnog suda Republike Hrvatske U-I-902/1999 od 5. srpnja 2000.

# USTAVNI SUD REPUBLIKE HRVATSKE

1500

Ustavni sud Republike Hrvatske, u sastavu: Smi­ljko Sokol, predsjednik
Suda, te suci Velimir Belajec, Marijan Hra­njski, Petar Klarić, Jurica Malčić,
Ivan Matija, Ivan Mrkonjić, Jasna Omejec, Emilija Rajić, Vice Vukojević i Milan
Vuković, odlu­čujući o prijedlogu Vlade Republike Hrvatske o produ­lje­nju roka
odgode prestanka važe­nja ukinutih odredbi zakona, na sjednici održanoj 5. srp­nja
2000. godine, donio je

## ODLUKU

I. Produ­ljuje se rok odgode
prestanka važe­nja odredbi Zakona o visokim učilištima (»Narodne novine«, broj
59/96 – pročiš­će­ni tekst), ukinutih Odlukom Ustavnog suda Republike Hrvat­ske,
broj U-I-902/1999 od 26. siječ­nja 2000. godine, objav­ljenom u »Narodnim
novinama«, broj 14/2000 od 4. ve­ljače 2000. godine.

II. Novi rok određuje se s
danom 31. prosinca 2000. godine.

III. Ova odluka objavit će se
u »Narodnim novinama«.

Obrazlože­nje

1. Vlada Republike Hrvatske
podnijela je prijedlog za odgodu prestanka važe­nja pojedinih odredbi Zakona o
visokim učilištima, klasa: 602-04/00-03/01, urbroj: 5030104-00-4 od 4. srp­nja
2000. godine, koje je Ustavni sud ukinuo svojom odlukom navedenom u izreci.

Osnovanost prijedloga predlagate­ljica
teme­lji na ocjeni da bi samo formalna preinaka ukinutih odredaba bila
nedostatna, kako za cjelovitu prilagodbu sustava visokih učilišta meritumu
odluke Ustavnog suda, tako i za potrebe preinake sustava visoke naobrazbe
hrvatskom društvu i poveziva­nja i usklađiva­nja tog sustava s europskim i
svjetskim sustavima. Predlagate­ljica također navodi da je Ministarstvo
znanosti i tehnologije pokrenulo širu raspravu s predstavnicima visokih
učilišta, znanosti i javnih djelatnika iz tog područja radi izrade koncepcije
sustava, a zatim i prijedloga novog zakona. Stoga predlagate­ljica ocje­njuje
da bi se potrebna prilagodba sustava visokih učilišta mogla kvalitetno učiniti
jedino donoše­njem novog zakona, ali da bi – zbog izuzetne koncepcijske i
proceduralne složenosti tog posla – novi zakon mogao biti donesen tek u
prosincu 2000. godine.

Sukladno navedenim obrazlože­njima,
predlaže se produ­lje­nje roka odgode prestanka važe­nja odredbi Zakona o
visokim učilištima, koje su odlukom Ustavnog suda ocije­njene nesuglasnima s
Ustavom Republike Hrvatske, do 31. prosinca 2000. godine.

Prijedlog je osnovan.

2. Ustavni sud Republike
Hrvatske je odlukom navedenom u izreci ukinuo pojedine odredbe Zakona o visokim
učilištima zbog ­njihove nesuglasnosti s Ustavom Republike Hrvatske, ali je
zbog nužnosti prilagodbe sustava visokih učilišta izreci te odluke u točki IV.
izreke odlučio da odredbe odnosno pojedini dijelovi odredaba članaka 5. stavka
3., 19. stavka 2., 86. stavka 1., 95. stavka 4., 99. stavaka 4., 5. i 6., 105.
stavka 2. podstavaka 2., 4. i 6., 106. stavaka 3. i 4., te članka 115. stavka
10. Zakona prestaju važiti 1. kolovoza 2000. godine.

Budući da se radi o iznimno
složenom zakonu, koji zahtijeva podrobnu razradu problema na koje je Sud ukazao
u obrazlože­nju svoje odluke, Sud smatra prijedlog osnovanim, te produ­lje­nje
roka opravdanim.

Osnovanost prijedloga Sud
teme­lji i na či­njenici da je zbog postupka formira­nja nove Vlade Republike
Hrvatske, koji je uslijedio nakon parlamentarnih izbora održanih u siječ­nju
2000. godine, rad na donoše­nju novog Zakona o visokim učilištima bio znatno
otežan.

3. Iz navedenih razloga, teme­ljem
članka 53. stavka 2. Ustav­nog zakona o Ustavnom sudu Republike Hrvatske
(»Narodne novine«, broj 99/99), Ustavni sud odlučio je kao u izreci.

Broj: U-I-902/1999
Zagreb, 5. srp­nja 2000.

USTAVNI
SUD REPUBLIKE HRVATSKE

Predsjednik **dr. sc. Smi­ljko Sokol,** v. r.

if !supportEmptyParas endif

Odluka, NN 67/2000-1500